
Likhain ang unos na magpapabagsak 
sa rehimeng Arroyo 


Ss na suklam na ang mamamayan sa di matapus- 


tapos na serye ng panunuhol, pangungurakot 

at iba pang maruruming maniobra ng rehi- 
meng US-Arroyo. Rinding-rindi na sila sa wa- 
lang pakundangan at tila wala nang hangga- 
nang pagwawaldas ng Malacañang ng bilyun- TA 
bilyong piso mula sa kabang-yaman ng bansa pa- Cf 
ra higit pang makapangurakot at makapanatili sa poder. K 

Walang kaduda-dudang ang pangkatin at pamilyang Arroyo 
na ang pinakabulok at pinakamasiba sa nagdaang ; fi 1 
mga naghaharing pangkatin sa bansa. i ANA 

Harap-harapang isinasagawa ng rehimen 4 
ang mga panunuhol kahit pa nasasadlak na 
sa isang napakatinding krisis ang paghaha- 
ri nito. Sa bawat kasong nabubunyag, la- 
long tumitindi ang krisis hindi lamang ng 
paghahari ni Arroyo kundi ng buong reak- 
syunaryong sistema. 

Nasa kasagsagan pa ang iskandalo A, 
ng suhulang NBN-ZTE nang bumulag- 
ta sa bayan ang sunud-sunod na na- 
mang malalaking iskandalo ng su- 
hulan sa Malacañang. Magkakasu- 
nod na nalantad sa publiko ang wa- 
lang kapararakang panunuhol ng 
Malacañang upang bilhin ang su- 
porta ng mga kongresista, guberna- 
dor at iba pang lokal na upisyal. 
Ilandaang upisyal ang tumanggap 
ng hanggang P500,000 bukod pa 
sa ilampung milyong “pork barrel” f 

Mga tampok sa Garapalang suhulan 1o armas nasamsam Imperyalistang 

kapalit ng kanilang suporta. 

Namimili si Arroyo ng suporta 
upang tiyaking nasa kanyang panig 
ang mga kongresista at lokal na 
upisyal sa pagharap niya sa kasa- 
lukuyan at darating pang malala- 
king banta sa kanyang pananatili 
sa poder. 

Ang pinakakagyat na bantang 
kinakaharap ngayon ni Arroyo ay 
ang namumuo nang pakikipagtuos 
kay House Speaker Jose de Venecia, 
Jr. Paspasang ginagawa ng Malaca- 
Aang ang lahat ng paraan para ma- 
patalsik na bilang Speaker si de Ve- 
necia, na itinuturing nitong isa sa 
pinakamalalaking balakid sa loob 
ng naghaharing koalisyon sa plano 
ni Arroyo na manatili sa poder lag- 
pas sa 2010. Pinanigan ni de Ve- 
necia ang kanyang anak na si Joey 
na siyang nagbunyag sa mga ano- 
malya sa kasunduang NBN-ZTE 
kung saan tumanggap sina Arroyo 
at kanyang mga susing upisyal ng 
daan-daang bilyong pisong kikbak. 

Layunin din ni Arroyo na 
tiyakin ang katapatan ng mga kon- 
gresista at lokal na upisyal laban sa 
anumang pagtatangkang patalsikin 
siya ng oposisyon sa pamamagitan 
ng impeachment. Nais din niyang 
makuha ang kanilang suporta sa 


planong pagbabago sa konstitu- 
syon--bagay na pinag-aalanganan 
pa ni de Venecia. Ang “cha-cha” 
ang daang gagamitin ni Arroyo pa- 
ra makapanatili sa poder lagpas sa 
2010. 

Sa sobrang kapal ng mukha ni 
Arroyo ay tinangka na rin niyang 
bilhin ang katapatan maging ng 
mga kalaban niya sa pulitika. Nag- 
kamali siyang suhulan pati si Fr. 
Eddie Panlilio, gubernador ng Pam- 
panga. Ibinunyag ni Panlilio ang 
tangkang pagsuhol. Sinundan ito 
ng pag-amin din ng ilan pang gu- 
bernador na tumanggap sila ng su- 
hol. Lalong malaking pagkakamali 
nang tangkain ng Malacahang na 
suhulan si Anakpawis Rep. Crispin 
“Ka Bel” Beltran para suportahan 
ang niluto nitong pekeng kasong 
impeachment kay Gloria Arroyo. 
Nagkabalu-baluktot ang paliwanag 
ng mga tagapagtanggol ng rehimen 
nang isiwalat nina Ka Bel at ng tat- 
long gubernador ang tangkang pa- 
nunuhol sa kanila. 

Lalong lumaki ang iskandalo ng 
panunuhol dahil na rin sa harap- 
harapang pagtanggi ng mga alipu- 
res ng rehimen, sa kabila ng kali- 
wa't kanang patunay ng mga sinu- 
hulan na tumanggap sila ng pera 


habang nasa Malacafang. Pani- 
bagong pambabaluktot na naman 
ang pinalalabas ng Malacafiang na 
si Speaker de Venecia ang nasa li- 
kod ng panunuhol. 

Ang rehimen na mismo ang nag- 
tuturo sa mamamayan kung gaano 
kabulok ang buong naghaharing 
reaksyunaryong sistema. Hindi na 
matitiis pa ng mamamayan ang tin- 
di ng dinaranas nilang kahirapan at 
pasistang panunupil ng rehimen. 

Paparami ang tumitindig laban 
sa bulok na rehimen. Itinatakwil 
ito ng nakararaming naghihikahos 
at inaaping masa ng sambayanan. 
Sukang-suka na maging ang mga 
nagmula sa hanay ng panggitnang 
uri. Bukod sa patuloy na paglaban 
ng mga elemento mula sa reaksyu- 
naryong oposisyon, lumalalim na 
rin ang bitak sa hanay ng naghaha- 
ring pangkatin. Galit na galit at 
nagnanais nang tumalikod at mag- 


alsa laban sa rehimen maging ang 
nakararami sa mga pwersang mili- 
tar at pulisya nito. 

Ang tumitinding krisis pampu- 
litika na kasalukuyang ibayong yu- 
mayanig sa rehimeng Arroyo ay 
nag-iipon ngayon ng lakas para sa 
muling pagsambulat ng pani- 
bagong makapangyarihan at ma- 
pagpasyang pag-aalsang bayan 
upang tuluyang wakasan na ang 
kamuhi-muhi at lalong nahihiwalay 
na rehimeng US-Arroyo. 

Nakalatag na ang mga salik at 
nasa balikat ngayon ng organisa- 
dong pwersang progresibo at de- 
mokratiko ang responsibilidad para 
pukawin, pakilusin, organisahin at 

pamunuan ang malawak na ma- 
mamayang punung-puno na sa 
kabulukan ng rehimen. Mahala- 
gang pagkumbinahin ang mati- 
yagang solidong pag-oorganisa 
at matagalang pakikidigmang 
gerilya, at ang mabilisang ma- 
saklaw na pag-oorganisa, mala- 
pad na pakikipag-alyansa at ma- 
lawakang pagpapakilos upang 
masagpang ang sumasambulat 
na krisis at la- 
long 8 umiinam 
na rebolusyona- 
ryong  sitwas- 
yon. 

Dapat tum- 
basan ng ka- 
rampatang pa- 
mamahayag at 
pagkilos ang 
bawat anomalyang nabubunyag 
upang bigyang-daluyan ang galit 
at pagkasuklam ng mamamayan. 
Dapat pukawin at himukin ang 
paparaming sektor na kumilos sa 
lansangan at iba pang larangan 
at lumaban sa mas aktibo at mi- 
litanteng paraan. 

Dapat mabilis na palawakin 
ang nagkakaisang prente ng mga 
pwersang anti-Arroyo at saman- 
talahin ang bangayan sa pagitan 
ng mga reaksyunaryo at maging 
sa loob ng naghaharing pangka- 
tin. Kasabay nito, dapat mas ma- 
higpit na panghawakan ng kilu- 
sang masa ang tuluy-tuloy na 
pagpapalakas at pagpapatatag 
ng mga demokratikong partido, 
organisasyon at lahat ng pwersa 
para sa pagpapatalsik kay Arroyo. 

Sa panig ng PKP at BHB, pa- 
lagian nitong susuportahan ang 
mga pagkilos at aksyon ng mga 
progresibong pwersa at mama- 
mayan. Ambag nito ang inilulun- 
sad na mga taktikal na opensiba 
laban sa mga pinakamasahol na 
bulok at pasistang pwersa ng 
naghaharing rehimen upang lalo 
itong mapahina at mapadali ang 
pagwawakas dito. ABI 

Garapalang panunuhol 


royo sa pamumudmod ng milyun-milyong pisong suhol para bilhin 


B uong araw ng Oktubre 11, abala ang mga alipures ng rehimeng Ar- 


ang katapatan ng mga kongresista at mga lokal na upisyal. 


Tatlong bugso ng pulong-suhu- 
lan ang ginanap sa Malacañang 
mismo. Umabot sa 190 kongresista 
ang dumalo sa ipinatawag na pu- 
long ng Malacañang noong umaga. 
Ayon sa maraming saksi, ang mga 
dumalo sa pulong ay tumanggap ng 
mga supot na naglalaman ng 
P200,000-P500,000. Pinangakuan 
din sila ni Arroyo na ipamamahagi 
na sa kanila ang pork barrel na P70 
milyon bawat isa. 

Noong hapon naman ay gina- 
nap ang pulong ng Union of Local 
Authorities of the Philippines 
(ULAP) na dinaluhan din nina Arro- 
yo, Executive Secretary Eduardo Er- 
mita at Undersecretary Antonio Al- 
bano ng Office of Coalition Affairs. 
Dumalo rito ang 48 sa 81 guberna- 
dor at maraming meyor. Tulad ng 
mga kongresista, tumanggap din 
ang mga lokal na upisyal ng gu- 
byerno ng mga supot na naglala- 
man ng halagang depende sa laki 
ng nasasakupan. 

Bandang gabi, dumagsa naman 
sa Malacañang ang mga di 
nakahabol sa nau- 
nang mga pu- 


long. 
Bumu- 
laga sa 


publiko ang 
suhulan 
nang humarap 

sa publiko si Gov. Eddie 
Panlilio ng Pampanga para sa- 
bihing iniabot sa kanyang 


chief of staff 
ni Gov. Jo- "al 
selito 


Mendoza “ NG 
ng Bu- ; 71 
lacan / 

ang S 


isang supot na naglalaman ng 
P500,000. 

Inamin din ni Mendoza na siya 
ang nag-abot ng supot kay Panli- 
lio. Ayon sa kanya, isang istap ng 
Malacañang ang nagbigay sa kanya 
ng dalawang bag ng pera. Dagdag 
pa sa kanila, umamin din ang iba 
pa na nabigyan sila ng pera tulad 
nina Rep. Rachel Arenas ng Panga- 
sinan na nagsabing nakatanggap 
siya ng pera sa Kongreso mismo, 
Rep. Antonio Cuenco ng Cebu City 
at Gov. Emilio Macias ng Negros 
Oriental. 

Nagpadala ng sulat si Panlilio 
sa Malacañang na nagtatanong 
kung saang ahensya ng gubyerno 
galing ang pera para maisyuhan ni- 
ya ng resibo. Walang sagot ang Ma- 
lacañang. Mula noon, tatlo pang 
kongresista--sina Rolando Uy ng 
Cagayan de Oro, Mauricio Domogan 
ng Baguio City at Bienvenido 
Abante Jr ng Maynila ang umaming 
nakatanggap din ng suhol. Inamin 
pa ni Abante na hindi ito ang 

unang pagkakataong bi- 
nigyan siya ng 


lad ng inaasa- 

j han, nagkabuhul-bu- 
hol ang pagtatanggi, pagda- 
dahilan at pangangatwiran 
ng mga alipures ng 


Malaca- 

( Aang at 

ng mga 

BA upisyal 

A na tu- 
Sh, 

manggap ng suhol. May nagpapa- 
tunay na binigyan sila ng pera, 
may nagsasabing walang suhulang 
naganap, may nagsasabi namang 
kung may bigayan man ng pera, 
normal at walang masama rito. Ang 
panunuhol ay tinurang “donasyon” 
para sa eleksyong pambarangay, 
“baon,” “regalo,” “pamasko,” “in- 
sentibo,” “allowance,” “pampalu- 
bag-loob” at iba pa. Pati sa adyen- 
da ng pulong ay nagkakaiba sila ng 
pahayag. Ayon sa isang guberna- 
dor, pinag-usapan sa pulong ang 
impeachment complaint. Habang 
nagkakabuhul-buhol at nagsasa- 
lungatan ang mga sinasabi ng mga 
alipures ni Arroyo, siya naman ay 
patuloy lamang na nananatiling 
tahimik tungkol sa isyu. 

Bago ito, ibinunyag ni Rep. 
Crispin Beltran ng Anakpawis ang 
tangkang panunuhol sa kanya ni 
Francis Ver, deputy secretary gene- 
ral ng Kabalikat ng Malayang Pilipi- 
no (Kampi), ang partido ni Gloria 
Arroyo. Hinihingi ni Ver ang pag- 
endorso ni Beltran sa hindi pa no- 
on naisasampang pekeng kasong 
impeachment ni Atty. Ruel Pulido. 
Ayon kay Beltran, ang unang alok 
sa kanya ay P1 milyon at P2 mil- 
yon matapos niyang tanggihan ang 
alok. 

Bukod kay Beltran, lima pang 
oposisyunistang kongresista ang 
tinangkang suhulan kapalit ang 


"m un 


pag-endorso sa reklamo. Dalawa sa 
kanila ang inalok ng pera ilang oras 
bago isampa ni Attorney Pulido 
ang complaint. 


Katakut-takot na kurakutan 

Gaano pa man kasuka-suka ang 
pinakahuling suhulan, hindi ito 
ang una at malamang na hindi ito 
ang huling pagkakataong gagami- 
tin ng rehimen ang pondo ng ban- 
sa para sa sariling kapakinabangan. 

Nitong Oktubre 17, lumabas sa 
maraming pahayagan ang ulat ng 
Commission on Audit na nagdede- 
talye sa kwestyunableng gastos ng 
Malacahang noong 2006 na 
umaabot sa mahigit P2 bilyon. Ka- 
bilang dito ang paggamit ng pe- 
rang nalikom sa mga donasyon pa- 
ra sa rehabilitasyon ng mga lugar 
na sinalanta ng kalamidad sa pag- 
papaganda ng golf course ng pala- 
syo: mga cash advance na walang 
karampatang resibo: mga pautang 
na walang rekord: at ang mga di 
pagkakatugma ng nakasulat at akt- 
wal na imbentaryo ng suplay at 
mga gamit ng palasyo. 

Sumusunod ang ilang tampok 
na anomalya na iniulat ng COA; 

> pamimigay ng hanggang P615 
milyon sa mga upisyal at empleya- 
do, lokal na mga gubyerno at pam- 
publikong korporasyon nang walang 
karampatang mga resibo at pag-uu- 
lat (sa maigsing salita, suhol): 

> pagkamkam sa 
mahigit P8.8 milyong 
donasyon para sa mga 
lugar na sinalanta ng 
kalamidad tungo sa 
pagpapaganda ng golf 
course (P900,000), gas- 
tos sa hotel at mga 
kumperensya (P3 mi- 
lyon) at donasyon sa 
isang di pinangalanang 
institusyon na nagkaka- 
halaga ng P4 milyon 
(sa maigsing salita, ibi- 
nulsa): 

> pagpapautang ng 


mahigit P269 milyon mula sa Pre- 
sidential Social Fund nang hindi 
dumadaan sa tamang proseso at 
walang dokumentasyon, 

> iligal na paglilipat ng P112 
milyon mula sa pondo ng Malaca- 
Aang tungo sa mga lokal na gu- 
byerno, pampublikong korporasyon 
at diumano'y mga nongovernmental 
organizations. 


Gloria Resign! 

Ang harap-harapang panunuhol 
at mga kasinungalingan ay nagbun- 
sod ng panibagong bwelo para sa 
panawagang patalsikin si Arroyo. 

Sa sobrang pagkasuklam, nana- 
wagan ang Catholic Bishops Confe- 
rence of the Philippines (CBCP) na 
imbestigahan ng Senado ang na- 
ganap na suhulan. Mariin nitong 
kinundena ang “moral bankruptcy” 
ng rehimen, bukod pa sa pagka- 
bangkarote nito sa ekonomya. 
Nanawagan ng pagbibitiw ni Ar- 
royo sina Bishop Teodoro Bacani Jr, 
Caloocan City Bishop Deogracias 
Iñiguez, Novaliches Bishop Anto- 
nio Tobias, Bishop Julio Labayen, 
Bishop Dan Balais ng Philippines 
for Jesus Movement at Pastor 
Domingo Rivera ng Jesus is Lord. 

Agad namang naghapag ng re- 
solusyon si Sen. Aquilino Pimentel 
para magtawag ng imbestigasyon. 
Naghapag din ng katulad na resolu- 
syon ang mga progresibong partido 
sa Kongreso. 

Dahil sa iskandalo ng panunu- 
hol, nanawagan sina Sen. Francis 
Pangilinan, Sen. Aquilino Pimentel 
at Rep. Crispin Beltran na magbitiw 
na si Arroyo. 

Naglunsad na ng mga magkaka- 
hiwalay na protesta ang Bayan, 
Kilusang Magbubukid ng Pilipinas, 
Black and White Movement at iba 
pang anti-Arroyong organisasyon 
bilang paunang pagkilos sa susu- 
nod na mga buwan. Lumalakas din 
ang ugong ng panibagong pagkilos 
ng mga upisyal at sundalong anti- 
Arroyo sa loob ng militar. ABI 

Hidwaang Arroyo-de Venecia 


paksyon sa loob ng pangkating Arroyo habang walang awat ang 


pangunahing opereytor ni Arroyo 
na si Ronaldo Puno, hindi na mag- 
tatagal si de Venecia sa kanyang 


isinasara ni de Venecia ang pinto 


Les tumitindi ang hidwaan sa pagitan ng mga nag-uumpugang pwesto. Habang hindi pa lubusang 


pagbatikos at pagkilos ng mga kalaban nito sa pulitika. 


Mula nang ibunyag 
ng anak ni Speaker Jose 
de Venecia na si Joey de 
Venecia III ang papel ng 
asawa ni Gloria Arroyo na 
si Mike sa suhulang NBN- 
ZTE, naging hayagan na 
ang pagsama ng relasyon 
ng Speaker at ng rehimen. 

Bago pa ito, matatan- 
daang gumastos ng daan- 
daang milyong piso ang 
mag-asawang Arroyo para 
isulong ang kandidatura ng 
kalaban ni de Venecia sa ika-apat 
na distrito ng Pangasinan na si Ma- 
yor Benjamin Lim ng Dagupan City. 
Nang manalo pa rin sa eleksyon si 
de Venecia, sinubukan naman nina 
Arroyo na maipalit sa kanya si Rep. 
Pablo Garcia bilang House Speaker. 

Nitong huli, nabunyag na ang 
panibagong plano ni Arroyo na sipa- 
in si de Venecia bilang Speaker at 
ipalit si Rep. Prospero Nograles. Si 
Nograles ay kapartido ni de Venecia 
pero mas tapat sa mag-asawang Ar- 
royo. Nabuo ang desisyong ito sa 
isang lihim na pagpupulong nina 
Arroyo at anim na kongresista sa 
Malacafiang. 

Ayon sa mga ulat, pinili nila si 
Nograles upang iwasan ang lubu- 
sang pagkabiyak ng koalisyong 
Kampi-Lakas. Sa ganitong paraan, 
maaagaw ng Malacafang ang ka- 
pangyarihan ni de Venecia maging 
sa kanyang partido. Kasabay nito, 
nabuo na rin ang plano para lubu- 
san nang gapiin si de Venecia. 

Tanda ng paghina ng kapangya- 
rihan ni de Venecia ang kanyang 
kainutilan na hadlangan ang pag- 
kakapasa ng pinakahuling rekla- 
mong impeachment na isinampa sa 
Kongreso na may hangaring pangu- 
nahan ang oposisyon sa pagsasam- 


ANG BAYAN Oktubre 21, 2007 


pa ng mas malakas na reklamo. Ang 
mahinang reklamong ito ay inihain 
ni Atty. Roel Pulido at inendorso ni 
Rep. Edgar San Luis ng Laguna, 
isang kaalyado ni Arroyo. 

Pinuna ito kapwa ng mga prog- 
resibong grupo at oposisyon. Na- 
bunyag na ang Malacafiang mismo 
ang nasa likod ng sadyang pinahi- 
nang reklamong ito na inihain para 
mabilis na maibabasura ng mga ali- 
pures ni Arroyo. Tulad ng nangyari 
noong nakaraang taon, oras na ma- 
ibasura ang reklamong ito ay hindi 
na muli pwedeng kasuhan si Arroyo 
ng panibagong kasong im- 
peachment sa loob ng isang taon. 

Tiniyak ng mag-asawang Arroyo 
na maipagbibigay-alam kay de Ve- 
necia ang kanilang panunuhol sa 
mga kongresista kapwa sa partidong 
Lakas at Kampi para distansyahan 
nila ang Speaker. Hayagang inalok 
ng isang kapartido ni Arroyo ng 
ilang milyong piso maging ang opo- 
sisyon kapalit ng pagsuporta nila sa 
mabuway na reklamo. Nang sumi- 
ngaw ang baho ng tangkang ito, 
mabilis na umatras ang mga alipures 
ni Arroyo at bigla na lamang itinuro 
si de Venecia bilang utak ng rekla- 
mo. 

Kung masusunod lamang ang 


para kay Arroyo, abala na ang kan- 
yang asawang si Gina de Venecia 
sa pagkikipag-alyado sa 
mga pwersa ng Black and 
White Movement at iba 
pang grupong anti-Arroyo. 

Si de Venecia mismo ay 
naiulat na nakipagkita na rin 
sa iba't ibang personalidad 
ng oposisyong anti-Arroyo tu- 
lad nina Sen. Panfilo Lacson, 
dating presidente (Corazon 
Aquino at Rep. Rufus Rodrigu- 
ez ng Cagayan de Oro City. Si- 
nasabing napapag-usapan sa 
mga pagpupulong na ito ang pagku- 
ha ni de Venecia ng kanilang supor- 
ta para sa impeachment ni Arroyo. 

Sa gitna ng gulong ito, lumala- 
kas din ang mga ugong-ugong na 
disgustado na ang ilang susing 
upisyal sa gabinete ni Arroyo. Isa 
na rito si NEDA director general Ro- 
mulo Neri na tumestigo sa Senado 
at napilitang pagtakpan ang susing 
papel ni Arroyo sa suhulang NBN- 
ZTE. Harap-harapan siyang binraso 
ng mga alipures ng rehimen. May 
mga ulat na handa siyang magbitiw 
sa pwesto, kasama ng tatlo pang 
myembro ng gabinete. 

Ipinangako ng Bayan Muna, iba 
pang progresibong partido at ng 
mga reaksyunaryong oposisyunista 
kay de Venecia na susuportahan si- 
ya kung lubusan na niyang tataliku- 
ran ang pangkating Arroyo. Kung 
sakali, mapalalakas ang oposisyon 
sa Kongreso para mas mabisang 
magamit laban kay Arroyo. 

Depende sa kanilang magiging 
kilos at sa paglakas ng mga aksyong 
protesta sa lansangan, maaaring 
makatipon sila ng malaki-laking bi- 
lang ng mga kongresista upang ien- 
dorso ang isang reklamong impe- 
achment upang awtomatikong mali- 
tis si Arroyo sa Senado. ABI 

Se MATATAGUMPAY NA OPENSIBA NG BHB 


16 armas, nasamsam ng BHB 
sa Compostela Valley 


mabot sa 16 na armas ang sinamsam ng mga 
| | Pulang mandirigma ng Alejandro Lanaja Com- 
mand ng Bagong Hukbong Bayan 
(BHB) sa isang walang putok na reyd sa 
detatsment ng 72nd IB sa Barangay Ca- 
nidkid, Montevista, Compostela Valley 
noong Oktubre 7. Karamihan sa mala- ( 
lakas na kalibreng armas na ito ay mga 
ripleng M16 at M14. 

Sakay sa isang trak, dumating sa” 
bahay ng punong barangay ng Canidkid 
noong umagang iyon ang mga Pulang 
mandirigma na nagpanggap na mga 
sundalo ng AFP. Pagkatapos magpaki- 
lalang mga sundalo ng Philippine 
Army, sinabihan nila si Glorieto 
Mahumas (punong barangay at isa 


K 


ring aktibong elemento ng CAFGU)' 


Mga krimen ng 65th IB laban 
sa mamamayan ng Catanduanes 


Poe ng BHB ang 65th IB ng Philippine Army dahil sa ma- 
raming kaso ng pang-aabuso sa mamamayan ng Catanduanes sa 
pagpapatupad nito ng Oplan Bantay Laya 2, ayon kay Ka Theresa 
Magtanggol, tagapagsalita ng Nerissa San Juan Command ng BHB. 
Maliban sa pinakahuling mga reklamo ng pang-aabuso tulad ng pam- 
bubugbog, panghahalughog ng mga kabahayan, panunutok ng baril 
at pangungumpiska ng mga cellphone, partikular sa mga bayan ng 
San Miguel at San Andres, sumusunod ang ilan pang mabibigat na kri- 
men ng 65th IB: 

> pagpaslang kay Ka Joey “Bunso” Hernandez noong Hulyo 17, 
2007 sa Barangay Danicop, Virac kahit siya ay hors d” combat o wala 
nang kakayahang lumaban, 

> pagpatay sa mga sibilyan na sina Solomon Tabuzo, 64 taong gu- 
lang, at Gilbert Tabuzo, 17 taong gulang, noong Hulyo 17, 2007, at 
pagpapalitaw sa publiko na sila ay mga kasapi ng BHB: 

> pagdakip at sapilitang pagpapahawak ng Ingram machine pistol 
kay Wilma Clavo sa Barangay Tibang, San Andres at pagparatang sa 
kanyang kasapi siya ng BHB; at 

s pambubugbog kay Roger Clavo ng Barangay, Tibang, San An- 
dres. ABI 


na tawagin si Sgt. Raul Reyes, ang 
kumander ng detatsment, para sa 
mahalagang pulong. Nang duma- 
ting ang sarhento kasama ang isa 
pang elemento ng CAFGU na si 
Rudy Villaflor, dagli silang inaresto 
at dinala sa detatsment. Paglapit 
nila sa detatsment, nanawagan 
na ang BHB sa natitirang mga 

CAFGU na isuko ang kani- 

[OI g 


C. kanilang mga armas. 


Sina Sergeant 
Reyes at ang da- 
Do elemento ng 
Ka CAFGU ay 
fE S. ipinailalim 
sa imbestigasyon kaugnay 
ng mga krimen laban sa mga 
sibilyan ng Montevista, ayon 
kay Ka Aris Francisco, taga- 
pagsalita ng Alejandro Lanaja 
Command. Sina Mahumas at 
Villaflor ay aktibong nagre- 
rekluta ng mga CAFGU. 

Sa iba't ibang bahagi ng bansa, 
tuluy-tuloy ang mga taktikal na 
opensiba laban sa mga regular at 
paramilitar na pwersa ng rehimeng 
US-Arroyo mula huling linggo ng 
Setyembre hanggang unang hati ng 
Oktubre. 

Sa Surigao del Sur. Nasugatan 
ang isang sarhento ng Philippine 
Army at dalawang elemento ng 
Special CAFGU Active Auxiliary nang 
salakayin ng isang platun ng BHB 
ang bodega ng Paper Resources In- 
dustries (ang dating PICOP) sa Bara- 
ngay Pamaypayan, Lingig noong ha- 
pon ng Oktubre 12. Bago ito, sinu- 
nog ng BHB ang isang buldoser ng 
kumpanya bilang parusa sa kontra- 
mamamayan at kontra-kalikasang 
mga aktibidad nito. 

Sa Aurora. Namatay ang isang 
elemento ng CAFGU sa isinaga- 
wang isnayping ng isang tim ng 
BHB sa kabiserang bayan ng Baler 
bago magtakipsilim noong Oktu- 
bre 9. Ginapang hanggang sa ma- 

kadikit ang mga mandirigma ng 
BHB sa detatsment ng 69th IB ng 
Philippine Army at saka ito pinau- 
lanan ng bala. 

Sa Catanduanes. Lima ang na- 
matay at 12 ang nasugatan sa mga 
sundalo ng 65th IB sa dalawang 
magkasunod na aksyong pamaru- 
sang inilunsad ng mga Pulang man- 
dirigma ng Nerissa San Juan Com- 
mand (NSJC) sa Catanduanes noong 
Setyembre 27 at Oktubre 6. 

Ayon kay Ka Theresa Magtang- 
gol, tagapagsalita ng NSJC, naga- 
nap ang unang ambus noong mada- 
ling araw ng Setyembre 27 habang 
pauwi ang mga sundalo sa kabise- 
rang bayan ng Virac mula sa kani- 
lang operasyong istrayk. Naglalakad 
ang mga elemento ng militar nang 
tambangan sila ng isang tim ng 
BHB sa Barangay Tibang, San An- 
dres, Catanduanes. Apat ang nama- 
tay at anim ang nasugatan sa mga 
sundalo. 

Muling tinambangan ng isa 
pang tim ng BHB ang nakasakay sa 
trak na 16-kataong platun ng Al- 
pha Company noong Oktubre 6 sa 
Barangay Tilod, Baras. Isa ang na- 
matay at anim ang nasugatan sa 
aksyong harasment na ito. Kabi- 
lang sa tatlong malubhang nasu- 
gatan si 2Lt. Eduardo Dompol, lider 
ng platun. Walang kaswalti sa pa- 
nig ng mga Pulang mandirigma. 

Sa kabilang banda, mariing ki- 
nundena ng NSJC ang militar sa 
paggamit sa sibilyang drayber na 
si Edgar Pinili bilang “human 
shield” o pananggalang ng militar. 
Namatay si Pinili sa putukan. Hu- 
mingi rin ng paumanhin ang NSIC 
sa mga kamag-anak ng biktima sa 
hindi inaasahang pagkakadamay 
niya sa labanan. 

Gayunman, muli silang nana- 
wagan sa mamamayan na huwag 
magpasakay o magpagamit ng ka- 
nilang mga sasakyan sa nag-oope- 
rasyong militar at huwag ding su- 
makay sa mga behikulo ng militar 
upang di madamay sa labanan. W 

PANANALANTA NG PASISTANG ESTADO 


Pamamaslang 


sa mga progresibo 
at militarisasyon sa kanayunan 


Win patid ang pang-aabuso at pamamaslang ng mga elemento 
ng AFP sa mga komunidad at baryo sa kanayunan. 


Oktubre 15. Hinaras 

ng mga sundalo ng 

29th IB ang 

mga katutu- 

bong Talaan- 

dig sa Capitan 

Angel, Malay- 

balay City. Pi- 

nalabas ng mga sundalo sa kani- 

lang mga bahay ang kalalakihang 

Talaandig at “ininteroga.” Tinakot 

ng mga ito ang pitong pamilya 

para umaming sila ay kasapi o di 

kaya'y sumusuporta sa BHB. Sa 

sobrang takot, isang katutubo 

ang napaiyak na lamang nang si- 

ya'y pagbantaang papatayin ng 

isang sundalo. Ang panghahalug- 

hog ng militar ay nagdulot ng ma- 

tinding takot sa buong komuni- 

dad. Kinundena ito ni Datu Migke- 

tay Vic Saway, isa sa mga pinuno 
ng tribo. 

Oktubre 9. Binaril ng isang 
berdugo ng rehimen si Datu Basi- 
lio Bautista Luna, 52, isang pari 
ng Iglesia Filipina Group (Alpha 
Omega) at isa ring lider-katutubo 
sa Purok 3, Bolhoon Village, San 
Miguel, Surigao del Sur alas-7 ng 
umaga. 

Oktubre 8. Pinagbabaril ng 
dalawang lalaking sakay ng motor- 
siklo ang brodkaster na si Jose 
Pantoja sa tapat ng Mindanao 
State University sa Iligan City. Kri- 
tikal ang kundisyon ni Pantoja sa 
ospital. 

Oktubre 6. Pinuntirya ng mga 
tropa ng 65th IB ang mamamayan 
ng Barangay Tilod, Baras, Catan- 


duanes, matapos sila mapinsalaan 
sa pakikipagsagupaan sa isang yu- 
nit ng Bagong Hukbong Bayan 
(BHB). Iligal na inaresto at binug- 
bog ng mga sundalo ang lahat ng 
kalalakihan sa katabing baryo ng 
Batolinaw at dinala sa kampo ng 
Alpha Company sa Virac, Catandua- 
nes. 

Kinabukasan, ang buong kaba- 
hayan naman ng Barangay Sta. Ma- 
ria, Baras ang iligal na hinalughog 
ng mga sundalo. Iligal na hinalug- 
hog din ang bahay nina Dennis Ro- 
jas ng Barangay Paniquihan, Adul 
Icaranom, kapitan ng Barangay 
Macutal, Arlene Fabia ng Barangay 
Rizal at Soledad Taniegra ng Baran- 
gay Caragumihan. Tinutukan ng 
baril sina Arlene Fabia, Arlene at 
Elmer Taniegra, kapwa nakatira sa 
Barangay Osmeha, Baras. 

Setyembre 25. Pinagbabaril 
ng mga elemento ng CAFGU sina 
Titing Rodriguez, 47, at kanyang 
manugang na si Rene Adlawan, 
24, kapwa magsasakang taga-Si- 
tyo Balwarte, Barangay San Anto- 
nio, Laak, Compostela Valley. Nag- 
aani noon ng mais ang dalawa 
nang sila'y lapitan ng limang ar- 
madong elemento ng CAFGU. Bago 
sila patayin, inakusahan silang 
may kinalaman sa pagkamtay ng 
isang elemento ng CAFGU. 

Hanggang ngayon ay nagha- 
hari-harian pa rin sa lugar ang 
mga elemento ng CAFGU. Pinag- 
bantaan nila ang mga saksi na pa- 
patayin kung magsusuplong sila 
kaninuman. ABI 

Fraiz PANANALANTA NG PASISTANG ESTADO 


Abusong militar sa Zinundungan, 


Cagayan Valley 


A“ sumusunod ay mula sa kore- 
sponsal ng Cagayan Valley 
kaugnay ng tuluy-tuloy na pama- 
maslang at militarisasyon sa Zinun- 
dungan Valley, partikular sa bayan 
ng Rizal, Cagayan mula Agosto 
hanggang Setyembre ngayong taon. 
Setyembre 8. Tinutukan ng ba- 
ril at tinakot ng mga sundalo si 
Bong Balasi, magsasaka ng Tunga- 
tong, Barangay San Juan, Rizal. 
Setyembre 1. Hinalughog ng 
mga sundalo ang lahat ng kaba- 
hayan sa Sityo Turukutukan, Bara- 
ngay San Juan. Kinumpiska nila 


Agosto 31. Si Enteng Agbaya- 
ni ng Sityo Ulima, Barangay San 
Juan, Rizal ay tatlong ulit na ipi- 
natawag ng mga sundalo upang 
piliting umamin na sumusuporta 
siya sa BHB. 

Agosto 29. Habang nanganga- 
so, hinuli ng mga sundalo si Mati- 
as Asco ng Barangay Masi at pini- 
lit na magsilbing giya ng militar. 

Agosto 26. Inubos ng isang 
platun ng mga sundalo ang kala- 
hating sakong bigas, tuyo, sardi- 
nas, kape at asukal ni Boy Garon, 
isang magsasakang taga-Sityo 


kain ay inihahanda sana ni Garon 
para sa mga magtatrabaho sa ka- 
nyang kaingin. Bago umalis, pi- 
nag-aapakan pa ng mga sundalo 
ang kalahating ektaryang malapit 
nang mamungang palay. 

Noong araw ding iyon, tinutu- 
kan ng baril ang mag-anak na 
Bartolome sa loob ng kanilang pa- 
mamahay sa Sityo Baculud. 

Sinakal si Barangay Kagawad 
Ambot Asucena ng mga sundalo 
matapos umanong makita ang 
isang buckshot na baril sa ka- 
nyang bahay sa Barangay Masi. 

Agosto 21. Tinakot at hinabol 
ng pito-kataong iskwad ng 21st 
IB si Junior Lanna, isang magsa- 
sakang taga-Sityo Tungatong, Ba- 


ang mga gamot sa health center. 


Ilitaw si Juliet 
Fernandez! 


aglunsad ng kilos-pro- 

testa ang Gabriela sa ha- 
rap ng Camp Aguinaldo no- 
ong Oktubre 16 upang igiit 
sa militar na ilitaw ang lider 
magsasaka na si Juliet Fer- 
nandez. Si Juliet Fernandez, 
32, ay dinukot ng mga ele- 
mento ng 52nd IB noong 
Mayo 11 sa bayan ng Calbi- 
ga, Samar. Siya ay organisa- 
dor ng lokal na organisa- 
syong mangingisda na ka- 
anib ng Pambansang Lakas 
ng Kilusang Mamamalakaya 
ng Pilipinas (Pamalakaya). 

Si Fernandez ay dating 
kasapi ng Amihan, isang or- 
ganisasyong magsasaka. 
Nagsilbi rin siyang Pangkala- 
hatang Kalihim ng Gabriela 
Youth noong siya'y nag-aaral 
pa sa Polytechnic University 
of the Philippines. [AB 

Baculud, Barangay Masi. Ang pag- rangay San Juan. TAB 


Mga alituntunin para sa writ 
of amparo, inilabas 


nilabas ng Korte Suprema nitong 
Setyembre 25 ang mga alitun- E CEEE 


tunin sa paggamit sa writ of amparo AS QE CA 
na inaasahang makatutulong sa ; 
mga biktima ng karahasan at” 
paglabag sa karapatang-tao. Ito ang 
isa sa resulta ng ipinatawag ni Chi- 
ef Justice Reynato Puno na kumpe- 
rensya hinggil sa mga pampuliti- 
kang pamamaslang. Magkakabisa ito 
sa Oktubre 24. Susunod na ring ila- 
labas ang mga patakaran hinggil sa 
habeas data. 

Ang writ of amparo, kasabay ng 
writ of habeas corpus at habeas da- 
ta, ay maaaring gamitin ng mga bik- 
tima at kanilang pamilya para igiit 
sa mga awtoridad na ilitaw ang mga 
dinukot, pinaslang at itinatagong 
mga pinagsususpetsahan at iharap 
ang mga ito sa korte. Sa writ of am- 
paro, hindi na pwedeng sabihin la- 
mang ng mga awtoridad na wala sa 
kanilang kustodiya ang isang nawa- 
wala. Kailangan nilang ipakita ang 


Æ — 


pruweba na wala nga sa mga kampo 
o safehouse nila ang mga ito. May 
karapatan din ang korte na halug- 
hugin ang mga upisina, kampo at 
iba pang pasilidad ng pulis at mili- 
tar para mapatunayang wala nga si- 
lang itinatagong biktima. Ang isang 
mamamayang sinusundan o mina- 
manmanan ng militar ay pwede ring 
humingi ng proteksyon ng korte pa- 
ra hindi ito tuluyang masaktan. Sa 
habeas data, may awtoridad ang 
mga korte na iutos sa militar na ipa- 
kita ang mga papeles hinggil sa mga 
suspetsado at batayan kung bakit 

sila minamanmanan, ikinulong o 
dinukot. 

Anumang oras ay pwedeng 
magsampa sa korte ng writ of am- 
paro. Aplikable rin ito maging sa 
mga kasong nangyari bago pa man 
ito maaprubahan. Maaaring isama 
rito ang kaso nina Jonas Burgos, 
Karen Empefo at marami pang 
iba. 


Bagamat matagal nang ligal na 
proteksyon ng mga mamamayan sa 
Latin America ang writ of amparo, 
ngayon pa lamang ito magagamit 
sa Pilipinas. Pinag-aaralan ito 
ngayon ng mga nagtataguyod ng 
karapatang-tao upang makita 
kung paano ito magagamit para 
proteksyunan ang mga mamama- 
yan. 


Samantala, tinukoy ng Asian 
Human Rights Commission (AHRC) 
na bukod sa writ of amparo, may 
pangangailangan pa rin para sa 
mga batas para maproteksyunan 
ang mamamayan laban sa tortyur 
at pagdukot, magkaroon ng tulong 
na ligal at kumpensasyon sa mga 
biktima at pamilya nila at mapro- 
teksyunan ang mga saksi. ABI 


Imperyalistang pandarambong sa agrikultura 


na programa ng reaksyunaryong estado sa repormang agraryo at 


S: buong kasaysayan ng papet na republika, ang iba't ibang huwad 


pagpapaunlad umano ng agrikultura ay nagsilbi lamang na mga 
instrumento para pag-ibayuhin ang pandarambong ng mga imperyalista, 
lokal na panginoong maylupa at komprador kapitalista sa agrikultura at 
likas na yaman ng bansa. Bukod pa ito sa pagsisilbing instrumento ng 
mga ito para linlangin ang mga magsasaka at sagkaan ang armadong re- 


bolusyonaryong kilusan. 


Nagsimula ang malawakang 
pagrereistruktura ng agrikultura 
para ibayong magsilbi sa imperya- 
listang pandarambong noong pa- 
nahon ng diktadurang US-Marcos. 
Naglunsad ang diktadura ng tina- 
guriang Green Revolution para um- 
ano suhayan ang pekeng repor- 
mang agraryo nito. Sa katunayan, 
nagsilbing daan lamang ang Masa- 
gana 99 at mga katulad na progra- 
ma ng “Green Revolution” para lu- 
busan nang isandig ang agri- 
kultura ng bansa sa im- 
peryalistang mga produk- 
to, tulad ng mga abono, 
pestisidyo at pati mga bin- 
hi. Pinatay nito ang mga ka- 
tutubo at tradisyunal na ta- 
nim at pinalitan ng mga hybrid 
(mestiso) na tanim na palaging 
nangangailangan ng napakara- 
ming inaangkat na abo- 
no at pestisidyo. 

Pinasahol ito ng pag- 
sasabatas ng rehimeng 
US-Aquino ng bersyon na- 
man nito ng huwad na re- 
porma sa lupa--ang Com- 
prehensive Agrarian Reform Law 

(CARL)--at paglulunsad ng kaaki- 
bat na mga programa nitong pan- 
suhay umano sa agrikultura. Tu- 
mampok sa pagpapatupad umano 
ng rehimeng US-Aquino ng iba't 
ibang paraan tulad ng Stock Distri- 
bution Option upang makaiwas na 
masaklaw ng CARL ang malalaking 
asyenda, kabilang na ang sariling 
asyenda ng pamilyang Cojuangco- 
Aquino---ang Hacienda Luisita. 
Ang sumunod na rehimeng US- 


Ramos ay nagtayo ng mga Agrarian 
Reform Communities (ARC) para 
magsilbing pakitang-tao ng mga 
tagumpay umano ng CARL at pag- 
takpan ang mga kabiguan nito. Sa 
mga ARC, nagpatupad ng Key Pro- 
duction Area (KPA) na nag-oobliga 
sa mga magsasaka na mag-ispesya- 
lisa na lamang sa ispesipikong mga 
pananim, pangunahin na yaong 
mga di pangkaraniwang pang-eks- 
port tulad ng asparagus at bulaklak 
na pangdekorasyon, sa halip na pa- 
lay at mais. Sa gayon, ang dating 
limang milyong ektaryang nata- 
tamnan ng palay at mais ay naging 
1.9 milyon na lamang at ang 3.1 
milyong ektaryang dating palayan 
at maisan ay ginawa nang babu- 
yan, manukan at plantasyon ng 
mga pang-eksport na bulaklak at 
mga katulad nito. 

Alinsunod rin sa disenyo ng 
mga ARC, pinabilis at inengganyo 
ng gubyerno ang sosyohan ng 
ARC at mga kumpanyang 

agribisnes, na karami- 

ha'y nakatutok sa pro- 

duksyong  pang-eks- 

N port. Kabilang sa 

gayong mga so- 

syohan ang con- 

tract-growing, 

" joint venture at 

lease arrange- 
ment. 

Sa contract 


ui pa growing, binaba- 

yaran ng kumpanyang agribisnes 
ang mga magsasaka para magtanim 
ayon sa kagustuhan ng kumpanya. 
Ang kumpanya ang siyang bibili ng 
produkto sa presyong ito rin ang 
nagdidikta. Sa joint venture, nagso- 
sosyo ang isang pribadong kumpa- 
nya at kooperatiba ng mga magsa- 
saka. Ang pribadong kumpanya ang 
bahala sa mga pasilidad, teknolo- 
hiya, pagsasanay at kabuuang pa- 
mamahala habang ang mga magsa- 
saka ang nagtatrabaho sa lupa. Sa 
lease arrangement, inuupahan ng 
isang pribadong empresa ang lupa- 
ing iginawad na sa mga magsasaka 
sa kundisyong ang mga magsasaka 
ay mananatiling tagapagbungkal 
ng lupa. Ang pribadong mamumu- 
hunan na ang magkokontrol sa pro- 
duksyon, pagpoproseso at pagbe- 
benta ng mga produktong agrikul- 
tural. 

Mula 1996 hanggang 2002, 
nagkaroon ng mahigit 1,059 sosyo- 
han sa pagitan ng mga ARC at ma- 
higit 394 empresang agribisnes. 


Ipinasa rin ng 
rehimeng US-Ramos 
ang EO 124 noong 
Setyembre 8, 1993 
na tumutukoy sa 
nangungunang mga 
lugar para sa land 


use conversion 
(LUC) o pagpapalit- 
gamit ng lupa at 


crop conversion o 
pagpapalit-tanim. Noong 1995, 
inaprubahan ng Kongreso ang RA 
7881 na nag-amyenda ng CARL pa- 
ra hindi na masaklaw ng repormang 
agraryo ang mga masasaklaw ng 
LUC, tulad ng mga dating tanimang 
gagawing palaisdaan at sugpuan. 
Mas masahol pa, pinahihintulutan 
nito ang transpormasyon ng mga 
lupaing agrikultural tungong ko- 
mersyal at malakihang palaisdaan 
at sugpuan. Mula 1979 hanggang 
1991, nagkaroon ng aprubadong 
aplikasyon para sa LUC na suma- 
saklaw sa 6,025.4 ektarya. Nadag- 
dagan pa ito ng 11,721 ektarya sa 


Protest caravan sa Southern Tagalog 


abay-sabay na inilunsad noong Oktubre 15 ng mga magsasaka at 

kanilang mga kapanalig ang serye ng mga “protest caravan” sa mga 
syudad at sentrong bayan ng Southern Tagalog upang kundenahin ang 
kainutilan ng programa sa repormang agraryo ng gubyerno. Ang ca- 
ravan, na itinaon sa paggunita ng “Linggo ng mga Magsasaka” ay ini- 
lunsad sa Lucena City, kabisera ng Quezon. 


Kasama ng mga magsasaka 
ang kanilang mga pamilyang nag- 
mula pa sa Bondoc Peninsula sa 
katimugang Quezon. May katulad 
ring mga aksyong protesta na is- 
inagawa sa Trece Martires City sa 
Cavite; Antipolo City, Rizal; Bata- 
ngas City; at Sta. Cruz, Laguna. 

Hiniling din ng mga magsasa- 
ka na ibalik sa kanila ang multi- 
milyong pisong “coconut levy 
Jund” (pondong sapilitang kinu- 
lekta mula sa mga magniniyog no- 
ong panahon ng batas militar), iti- 
gil ang militarisasyon sa kanayu- 

nan at ibasura ang Calabarzon 
Development Project at ang ma- 
panirang Philippine Mining Act. 
Samantala, inianunsyo ni 
Rafael Mariano, tagapangulo ng 
Kilusang Magbubukid ng Pilipinas 
(KMP) at ng partidong Anakpawis, 
ang pagkakatatag noong Oktubre 
10 ng Pagkakaisa para sa Tunay 
na Repormang Agraryo (PATRIA). 
Magbabalangkas ang PATRIA ng 
bagong panukalang batas para sa 
pamamahagi ng lupa na kanilang 
ipipresenta sa Kongreso sa Nob- 
yembre. ABI 


panahon ni Estrada. 
Sa kabuuan, ang ina- 
prubahang aplikasyon 
para sa LUC mula 1979 
hanggang 2004 ay su- 
maklaw ng 42,062.83 
ektarya. 

Mas ibinukas pa sa 
imperyalistang panda- 
rambong ang sektor 
ng agrikultura sa pa- 
nahon ni dating presidente Joseph 
Estrada. Noong Disyembre 22, 
1997, inaprubahan ng Ika-10 Kon- 
greso ang Agriculture and Fisheries 
Modernization Act (AFMA) o RA 
8435 na isa umanong hakbang pa- 
ra umunlad at lumaki ang kita ng 
sektor ng agrikultura at pangisda 
ng bansa at maihanda ang natu- 
rang mga sektor para sa mga ”ha- 
mon ng globalisasyon.” Naglaan 
para rito ng pondong umaabot sa 
P20 bilyon bawat taon o $377.50 
milyon na karamiha'y mula sa mga 
dayuhang bangko at pinansyal na 
institusyon gaya ng Overseas Eco- 
nomic Cooperation Fund ng Japan 
(28%); Asian Development Bank 
(22%); at US Public Law (16%). 

Sinistematisa at pinabilis ng 
AFMA ang land use at crop conver- 
sion at pangangamkan ng lupa ng 
mga multinasyunal na korporasyon 
sa mga sakahan ng Pilipinas. Sa 
pamamagitan ng pagtatayo ng Net- 
work of Protected Areas for 
Agricultural and Agro-Industrial 
Development at Strategic Agricul- 
ture and Fisheries Development 
Zones, tinukoy ang lahat ng agri- 
kultural na lupaing napakainam 
pagtamnan ng iba-ibang pang-eks- 
port na produkto para mas madali 
itong masamsam ng mga dayuhang 
korporasyon. 

Sa masugid na pagpapatupad 
ng imperyalistang patakarang “glo- 
balisasyon” at kaakibat nitong 
neoliberalisasyon, deregulasyon at 
pagpasok ng malalaking pribado at 
dayuhang kumpanya sa mga dating 
nakalaan lamang sa mga Pilipino, 

pinasahol pa ng kasalukuyang re- 
himeng US-Arroyo ang imperyalis- 
tang pandarambong sa agrikultura. 

Sa ilalim ng rehimeng US-Arro- 
yo, nag-ibayo ang panghihimasok 
ng mga imperyalistang kumpanya 
sa agrikultura ng bansa at binaha 
nila ang Pilipinas ng mga inangkat 
na produktong agrikultural. Nag- 
ibayo ang pagkalugi at paghihirap 
ng mga magsasaka. 

Itinutulak din ng rehimeng US- 
Arroyo ang Agricultural Credit Bill 
na nagtatanggal ng sampung taong 
pagbabawal sa pagbebenta at pag- 
lilipat ng naipamahaging kalupaan 
(kahit ito'y hindi pa nabayaran, ba- 
hagyang nabayaran o ganap nang 
nabayaran). Ang mga panginoong 
maylupa mismo sa Kongreso at ang 
World Bank ang nangunguna sa 
pagtutulak nito. Ipinagkakait ng 
panukalang batas na ito ang limita- 
do na ngang proteksyon sa maliliit 
na magsasaka laban sa mga nagna- 
nais mangamkam ng kanilang lupa. 
Inaalis din nito ang probisyon ng 
CARL na limang ektaryang retention 
limit (hangganan sa pag-aari ng lu- 
paing agrikultural). 

Sa kalagayang palaging baon 
sa utang ang mga magsasaka, na- 
pipilitan silang ibenta ang kani- 
lang lupa sa mga panginoong may- 
lupa o pumasok sa mga mapang- 
usurang kaayusan sa pangungu- 
tang gaya ng pagsanla ng lupa 
mismo at ang iba't ibang anyo at 
antas ng mga natanggap nila sa 
CARL, tulad ng mga Emancipation 
Patents, Certificate of Land Ow- 
nership Agreements, Certificate of 
Land Transfers at iba pa, kapalit ng 
inuutang nilang pondong pansaka. 
Bumalik sa dati ang kalagayan ng 
mga magsasaka na nawawalan ng 
lupa dulot ng usura. Samantala, 
ang pagtatanggal sa retention limit 
ay nagpapatibay at nagpapabilis 
ng rekonsentrasyon ng malalawak 
na lupain sa kamay ng malalaking 
luma at bagong panginoong may- 
lupa. ABI 

SA IBAYONG DAGAT KP 


Sikretong pahintulot ng US 
sa paggamit ng tortyur 


hinggil sa pagtortyur sa mga suspetsadong terorista. Ang mga 


INET kamakailan sa US ang mga sikretong memo o patakaran 


memo na binansagan ng midya sa US na “memo sa tortyur” at 
inisyu ng US Justice Department mula 2003 ay walang pakundangang 
ginamit ng Central Intelligence Agency (CIA) laban sa mga detenido 
ng Abu Ghraib, Guantanamo at maraming sikretong kulungan sa Eu- 


rope at Middle East. 

Alinsunod sa memo, maaaring 
gumamit ang mga imbestigador 
ng CIA ng brutal na mga paraan 
sa interogasyon. Kabilang dito 
ang kunwang paglulunod, pagba- 
bantang papatayin sa pamamagi- 
tan ng pagsakal, pagkuryente, 
paghampas sa ulo, pagkulong sa 
mga seldang parang freezer nang 
nakahubad, pagkait ng tulog, 
paggamit ng malalakas na ingay 
at tuluy-tuloy na interogasyon. 
Maging ang mga pamamaraan na 
maaaring makamatay o magdulot 
ng pagkasira ng mga bahagi ng 
katawan ay pinahihintulutan, 


basta't hindi “kagimbal-gimbal sa 
kunsensya.” 

Mariing itinanggi ni US Presi- 
dent George Bush ang paggamit 
ng mga sikretong kulungan at 
pagtortyur. Ngunit nang lumabas 
sa internet ang mga litrato ng 
mga hubad na detenidong inaali- 
pusta ng mga sundalong 
Amerikano sa Abu Ghraib, idi- 
nahilan ng militar ng US na iilang 
kaso lamang ito at ginawa nang 
walang permiso mula sa mga upi- 
syal. Laging idinadahilan ng mga 


sundan sa “Pahintulot...,” pahina 12 


Papakitid na mga sakahan 


Ng ng epekto ng [land use at crop conversion sa produk- 
syon ng mga pangunahing pagkain sa bansa. Lubusang nabalik- 
tad ang paglawak sana ng sakahang tinatamnan ng palay at mais 
mula dekada 1990. Ayon sa mga estadistika ng gubyerno, ang sak- 
law ng lupang tinatamnan ng palay ay bumaba nang 86,606 ekta- 
rya at ang saklaw ng tinatamnan ng mais ay bumaba nang 298,064 
ektarya mula 1991 hanggang 2002. Hindi kataka-takang nag-iim- 
port na ngayon ng bigas at mais ang bansa dahil sa matinding ka- 
kulangan ng suplay. Ang pagbaba ng saklaw ng nasasakang lupain 
nagresulta rin sa matinding dislokasyon ng maraming mga magsa- 
saka sa palayan at maisan. 

Mula 1991 hanggang 2002, nabawasan ng 304,078 ektarya ang 
mga lupaing sinasaka. Mas masahol pa, mabisang nagamit ng mga 
panginoong maylupa at mga korporasyong agribisnes ang LUC bi- 
lang instrumento ng pangangamkam ng lupa mula sa mismong mga 
benepisyaryo ng huwad na repormang agraryo. ABI 


N BALITA | 
Pasistang pakana 


ang pambobomba sa Makati 


Mais kinukundena ng Partido Komunista ng Pilipinas (PKP) ang 
pambobomba sa Glorietta 2 Mall sa Makati City noong Oktubre 19. 


Ipinaaabot nito ang pinakata- 
os-pusong pakikiramay sa lahat na 
naging biktima, kanilang mga pa- 
milya at mahal sa buhay. Sampu 
ang napatay at 120 ang nasugatan 
sa pambobomba. 

Ang pambobombang ito ay ka- 
gagawan ng mga pasistang pwersa 
sa utos ng rehimeng Arroyo. Ta- 
nging si Gloria Arroyo at ang kan- 
nyang bulok, tiwali at pasistang 
pangkatin ang makikinabang sa te- 
roristang karahasang ito. Sinadya 
ito upang ilihis ang atensyon ng 
mamamayan mula sa napakalaking 
mga iskandalo ng suhulan, panda- 

upisyal na hindi tortyur ang gina- 
gawa ng CIA sa pagkuha ng mga 
impormasyon hinggil sa terorismo. 

Sa isang naging bantog na ka- 
so ng pagtortyur sa kulungan ng 
Guantanamo, mismong mga abuga- 
do ng Justice Department ang 
nagsabing hindi makabuluhan ang 
mga nakuhang datos. Si Khalid Mo- 
hamed ay hinuli dahil diumano sa 
pamumuno niya sa pambobomba 
ng World Trade Center sa New York, 
USA noong Setyembre 11, 2001. 
Mahigit 100 beses siyang sumalla- 
lim sa matinding tortyur kasama na 
ang paglulunod sa loob ng 
dalawang linggo. Sa tindi ng 
tortyur ay “marami siyang ibinun- 
yag” sa mga imbestigador. Ang la- 
hat ng “ibinunyag” niya ay napatu- 
nayang “labis sa katotohanan, di 
kapani-paniwala at hindi totoo” 
nang kumpirmahin ang mga ito ng 


12 


rambong at iba pang karumal-dumal 
na krimen ng kanyang rehimen at 
para idiskaril ang nag-iibayong pa- 
nawagan para patalsikin si Arroyo. 
Tulad ng inaasahan, agad na si- 
namantala ni Arroyo ang kalagayan 
para salagin ang mga batikos laban 
sa kanya at magbabala laban sa 
mga “destabilisador.” Maaaring 
isangkalan pa nito ang pambobom- 
ba para magpataw ng “emergency 
rule” at maghigpit sa mga namu- 
muong protestang anti-Arroyo. Iki- 
natatakot nito na lumaki ang mga 
protesta sa antas na di na kakaya- 
nin ng hukbo at pulisya ng rehi- 


iba pang imbestigador. May 
nakasampang kaso laban sa mga 
nagtortyur kay Mohamed na hang- 
gang ngayon ay hindi umuusad sa 
korte. 

Dahil sa nabunyag na pag- 
tortyur at maraming iligal na de- 
tensyon sa mga suspetsadong ele- 
mento ng al Qaeda, nagsampa ng 
kaso ang mga nagtataguyod ng 
karaparang-tao sa Korte Suprema 
ng US. Idineklara ng Korte Suprema 
noong 2006 na protektado ng 
Geneva Conventions ang mga de- 
tenidong pinagbibintangang ele- 
mento ng al Qaeda, at sa gayo'y 
may karapatan laban sa tortyur. 
Napilitan si Bush na ipalipat mula 
sa Guantanamo ang mga detenido 
at payagang magkaroon ng abuga- 
do. Napilitan din ang CIA na itigil 
ang pagbuhos ng tubig sa mukha 
ng nakagapos na detenido para 
takutin ito at magbigay ng impor- 
masyon (waterboarding). 


men. Nagigimbal ito sa lumalaking 
posibilidad ng isa na namang pag- 
aalsang bayan. 

Nananawagan ang PKP sa ma- 
mamayang Pilipino na huwag mag- 
pasindak at sa halip ay pag-ibayu- 
hin ang kanilang mga protesta at 
mapagpasyang kumilos para patal- 
sikin si Arroyo. Higit kailanman, 
dapat bantayan at militanteng tu- 
tulan ng mamamayan ang anu- 
mang hakbang ng rehimeng Arroyo 
para ituloy ang plano nitong mag- 
pataw ng hayag na paghaharing 
militar. 

Hinihimok din ng PKP-BHB ang 
matitinong upisyal at kawal ng 
Armed Forces of the Philippines at 
Philippine National Police na itak- 
wil at ilantad ang maruruming tak- 
tikang ipinatutupad ng Malaca- 
Aang at ng matataas na upisyal sa 
seguridad at depensa. [AB 


Ngunit nitong Hulyo, naglabas 
ng panibagong memo sa tortyur si 
Presidente Bush kung saan pinahi- 
hintulutan ang tinatawag na “en- 
hanced interrogation techniques” 
(pinaunlad na mga teknika sa in- 
terogasyon). Bumalik din sa 
paggamit ng “black sites” o mga 
sikretong kulungan ang CIA. Ang 
buong detalye ng memong ito ay 
hindi pa nalalantad. 

Sa pagkakabunyag ng memo at 
sa hayagang pagbabalewala ng US 
sa mga batas at internasyunal na 
patakaran hinggil sa digma, napili- 
tan ang US Justice Department na 
bawiin ang memo. Ngunit wala 
itong paghusga na ang mga pag- 
tortyur na ginawa ng CIA noong 
nakaraan ay iligal. Wala ring pag- 
amin na hanggang sa kasalukuyan 
ay nananatili ang mga sikretong 
kulungan at pagtortyur sa Thai- 
land, Afghanistan at marami pang 
bansa sa Europe. [AB] 

Likhain ang unos na magpapabagsak 
sa rehimeng Arroyo 


Ss na suklam na ang mamamayan sa di matapus- 


tapos na serye ng panunuhol, pangungurakot 

at iba pang maruruming maniobra ng rehi- 
meng US-Arroyo. Rinding-rindi na sila sa wa- 
lang pakundangan at tila wala nang hangga- 
nang pagwawaldas ng Malacañang ng bilyun- TA 
bilyong piso mula sa kabang-yaman ng bansa pa- Cf 
ra higit pang makapangurakot at makapanatili sa poder. K 

Walang kaduda-dudang ang pangkatin at pamilyang Arroyo 
na ang pinakabulok at pinakamasiba sa nagdaang ; fi 1 
mga naghaharing pangkatin sa bansa. i ANA 

Harap-harapang isinasagawa ng rehimen 4 
ang mga panunuhol kahit pa nasasadlak na 
sa isang napakatinding krisis ang paghaha- 
ri nito. Sa bawat kasong nabubunyag, la- 
long tumitindi ang krisis hindi lamang ng 
paghahari ni Arroyo kundi ng buong reak- 
syunaryong sistema. 

Nasa kasagsagan pa ang iskandalo A, 
ng suhulang NBN-ZTE nang bumulag- 
ta sa bayan ang sunud-sunod na na- 
mang malalaking iskandalo ng su- 
hulan sa Malacañang. Magkakasu- 
nod na nalantad sa publiko ang wa- 
lang kapararakang panunuhol ng 
Malacañang upang bilhin ang su- 
porta ng mga kongresista, guberna- 
dor at iba pang lokal na upisyal. 
Ilandaang upisyal ang tumanggap 
ng hanggang P500,000 bukod pa 
sa ilampung milyong “pork barrel” f 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


